Un şofer al Societăţii de Transport Bucureşti a fost filmat în timp ce era la volan, dar ocupat cu telefonul.

Potrivit unui călător care a postat imaginea pe Facebook, şoferul era mai preocupat să facă o plată online de pe telefonul mobil decât să fie atent la drum.

Călătorul susţine că omul abia mai stăpânea volanul troleibuzului 91, mâinile sale erau ocupate cu telefonul şi cu cardul bancar.

Directorul STB, Andrei Creci, a iniţiat o comisie de cercetare disciplinară a angajatului şi spune că siguranţa călătorilor este pe primul loc.